[{"text_idx": "#000000", "text": "Mae 5540 yn brosiect dan arweiniad artist sy\u2019n edrych ar yr effeithiau dinistriol mae llygredd carthion yn cael ar yr afon Arth. Bydd y prosiect yn uno cymuned sydd ag angerdd i ddiogelu dyfodol eu hafon a\u2019u hymreolaeth. Bydd 5540 yn archwilio\u2019r ro\u0302l y gall celf ei chwarae wrth amlygu\u2019r heriau gwleidyddol, diwylliannol ac economaidd sy\u2019n wynebu cymunedau gwledig fel Aber-arth. Gan weithredu fel catalydd ar gyfer cydweithredu a chyfranogiad, mae 5540 yn estyn gwahoddiad i gymryd rhan mewn ymdrech ar y cyd i achub afon Arth trwy Gelf ac addysg."}, {"text_idx": "#000002", "text": "Mae'r dosbarthiadau wedi'u cynllunio i ddyfnhau eich cysylltiad gyda\u2019r afon Arth, y dirwedd a chi'ch hun. Mae\u2019r sesiynau\u2019n dechrau gyda thaith a sgwrs, lle byddwch yn arsylwi ac yn dogfennu rhythm ac egni\u2019r afon wrth ddod i adnabod eich cyd-fyfyrwyr. Byddwch yn casglu deunyddiau, straeon gwerin ac offrymau i ddatblygu eich gwaith yn o\u0302l yn y stiwdio. Ochr yn ochr a\u0302\u2019ch llyfr consertina, byddwch hefyd yn rhan o ddarn cydweithredol sy\u2019n dathlu ein perthynas hynafiadol a\u2019r dyfodol gyda\u2019r afon Arth."}, {"text_idx": "#000003", "text": "Mae 5540 yn cyfeirio at gyfanswm yr oriau y cafodd carthffosiaeth ei llwytho i'r afon Arth yn 2020. Gwelodd yr ymgyrch dros ddeddfwriaeth ansawdd dw\u0302r llymach yn Neddf yr Amgylchedd y niferoedd uchaf erioed o ymgyrchwyr amgylcheddol yn mynd i draethau a afonydd yn yr alwad i roi terfyn ar lygredd carthion. Gwrthryfel y mae pobl Aberarth, gan gynnwys fi fy hun, yn rhan ohono. Bydd 5540 yn gosod esiampl i gymunedau gwledig ac anghysbell eraill y gall celf a chreadigrwydd arwain y ffordd at ddyfodol gwell"}, {"text_idx": "#000005", "text": "Mae\u2019r sesiynau am ddim ac wedi\u2019u hariannul gan Gyngor Celfyddydau Cymru.Fe fyddan nhw'n cymryd lle yn neuadd bentref Aberarth ar Foreau Sul. Rydym yn annog cyfranogwyr i fynychu pob un o'r pedair sesiwn i gael y gorau o'r prosiect. Byddwn yn darparu'r holl ddeunyddiau ychwanegol a lluniaeth ysgafn ar gyfer pob sesiwn."}, {"text_idx": "#000006", "text": "Mae Bioamrywiaeth yr afon Arth dan fygythiad oherwydd llygredd a newid hinsawdd. Er mwyn deall sut y gallwn ni helpu mae'n rhaid i ni yn gyntaf ddysgu nodi beth sy'n niweidio ein hafon. Os ydych chi am ddod yn ddinesydd wyddonydd a helpu i lunio dyfodol yr afon Arth ebostiwch i bwicio lle."}]